

Perkhidmatan perumahan

Disampaikan oleh Jabatan Komuniti – Lembaga Perumahan di Wilayah Lautan Hindi

1/04/2022

## Perkhidmatan

Jabatan Komuniti – Lembaga Perumahan, bagi pihak dan dibiayai sepenuhnya oleh Kerajaan Australia, menyediakan perkhidmatan yang berikut:

* Sokongan pengurusan perumahan – membantu Kerajaan Australia menguruskan perumahan sosial di Wilayah Lautan Hindi selaras dengan dasar, prosedur dan garis panduan yang berkenaan di samping memberikan nasihat tentang perumahan pekerja.
* Nasihat tentang dasar dan sokongan untuk Kerajaan Australia tentang pelbagai masalah yang berkait dengan perumahan
* Penilaian – nasihat dan bantuan tentang penilaian harta tanah Kerajaan Australia yang digunakan dalam hal menetapkan kadar sewa atau melupuskan harta tanah
* Khidmat kontraktor dan pembinaan – nasihat dan perkhidmatan untuk Kerajaan Australia yang memudahkan proses pemerolehan atau kenaikan taraf perumahan masa depan.

## Apakah ertinya bagi saya?

Kerajaan Australia menguruskan perumahan sosial di Wilayah Lautan Hindi menggunakan dasar dan garis panduan Jabatan Komuniti, antara lainnya:

* dasar kelayakan, dasar dan amalan pengurusan penyewa serta penyewaan harta tanah
* prosedur untuk menolong Kerajaan Australia mengawal dan mengatur urusan penyewaan sehari-hari.

## Untuk mendapatkan maklumat selanjutnya

|  |  |
| --- | --- |
| Saluran | Butir-butir perhubungan |
| Telefon | 08 6217 6888 atau 1800 176 888 |
| E-mel | [broome@communities.wa.gov.au](mailto:broome@communities.wa.gov.au) |
| Laman web | [www.housing.wa.gov.au](https://www.housing.wa.gov.au/Pages/default.aspx) |